EL
C 463/46
Επίσημη Εφημερίδα της Ευρωπαϊκής Ένωσης
5.12.2022
4) Η European Paper Packaging Alliance, η Επιτροπή, το Βασίλειο των Κάτω Χωρών, το Κοινοβούλιο και το Συμβούλιο φέρουν τα αντίστοιχα δικαστικά έξοδά τους σχετικά με τις αιτήσεις παρεμβάσεως.
(1)
EE C 431 της 25.10.2021.
Διάταξη του Γενικού Δικαστηρίου της 22ας Σεπτεμβρίου 2022 — Primagran κατά EUIPO — Primagaz (prımagran) (Υπόθεση T-624/21) (1) [Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως εικονιστικού σήματος της Ευρωπαϊκής Ένωσης prımagran – Προγενέστερο εικονιστικό σήμα της Ευρωπαϊκής Ένωσης PRIMA – Σχετικός λόγος απαραδέκτου – Κίνδυνος συγχύσεως – Άρθρο 8, παράγραφος 1, στοιχείο β', του κανονισμού (ΕE) 2017/1001 – Άρθρο 27, παράγραφος 2, του κατ’ εξουσιοδότηση κανονισμού (ΕE) 2018/625 – Άρθρο 95, παράγραφος 1, του κανονισμού 2017/1001 – Απαγόρευση της reformatio in pejus – Προσφυγή προδήλως αβάσιμη] (2022/C 463/66) Γλώσσα διαδικασίας: η αγγλική Διάδικοι Προσφεύγουσα: Primagran sp. z o.o. (Stegna, Πολωνία) (εκπρόσωπος: E. Jaroszyńska-Kozłowska, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: S. Palmero Cabezas, J. Crespo Carrillo και V. Ruzek) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Compagnie des gaz de pétrole Primagaz (Παρίσι, Γαλλία) (εκπρόσωπος: S. Herrburger, δικηγόρος) Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 28ης Ιουλίου 2021 (υπόθεση R 2486/2020-4).
Διατακτικό Το Γενικό Δικαστήριο διατάσσει: 1) Απορρίπτει την προσφυγή.
2) Η Primagran sp. z o.o. φέρει τα δικαστικά της έξοδα, καθώς και τα έξοδα στα οποία υποβλήθηκαν το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) και η Compagnie des gaz de pétrole Primagaz.
(1)
EE C 481 της 29.11.2021.
Διάταξη του Γενικού Δικαστηρίου της 20ής Οκτωβρίου 2022 — Callaway κατά Επιτροπής (Υπόθεση T-653/21) (1) (Προσφυγή ακυρώσεως – Κοινή γεωργική πολιτική – Κοινός κατάλογος ποικιλιών καλλιεργούμενων φυτικών ειδών – Φυτικές ποικιλίες – Παραγωγός της ποικιλίας κάνναβης Finola – Εκτάσεις καλλιεργούμενες στην Πολωνία – Ποικιλίες κάνναβης επιλέξιμες για χρηματοδοτική ενίσχυση στο πλαίσιο της κοινής γεωργικής πολιτικής – Περιεκτικότητα σε τετραϋδροκανναβινόλη (THC) – Παροχή έγκρισης στην Πολωνία να απαγορεύσει την εμπορία της ποικιλίας Finola στην επικράτειά της – Πράξη που δεν αφορά άμεσα τον προσφεύγοντα – Απαράδεκτο) (2022/C 463/67) Γλώσσα διαδικασίας: η αγγλική Διάδικοι Προσφεύγων: James C. Callaway (Kuopio, Φινλανδία) (εκπρόσωπος: P. Hoffman, δικηγόρος)